
«Алматы қаласы Түрксіб ауданы әкімінің аппараты»
коммуналдық мемлекеттік мекемесінің Кәсіпкерлікті және өнеркәсіпті дамыту бөлімінің
ЕРЕЖЕСІ

1. Жалпы ережелер 
 
1.1. Кәсіпкерлікті және өнеркәсіпті дамыту бөлімі (бұдан әрі-  Бөлім) «Алматы қаласы Түрксіб ауданы әкімінің аппараты» коммуналдық мемлекеттік мекемесінің бөлім басшысы басқаратын құрылымдық бөлімі болып табылады.
1.2. Бөлім өз қызметінде өз қызметінде Қазақстан Республикасының Конституциясын, Әкімшілік рәсімдік-процессуалдық, Еңбек, Кәсіпкерлік кодекстерін, Қазақстан Республикасы Президентінің 2015 жылғы                             29 желтоқсандағы № 153 Жарлығымен бекітілген Қазақстан Республикасы Мемлекеттік қызметшілерінің Әдеп кодексін (мемлекеттік қызметшілердің қызметтік әдеп қағидалары), Қазақстан Республикасының «Қазақстан Республикасының мемлекеттік қызметі туралы», «Сыбайлас жемқорлыққа қарсы іс-қимыл туралы», «Құқықтық актілер туралы», «Қазақстан Республикасындағы жергілікті мемлекеттік басқару және өзін-өзі басқару туралы» Заңдарын, Қазақстан Республикасы Президентінің актілерін, өзге де нормативтік құқықтық актілерді, бөлім туралы ережені, сондай-ақ осы лауазымдық нұсқаулықты басшылыққа алады.
1.3. Бөлім:
1) басшыдан
2) бас инспектордан;
3) бас маманнан;
4) бас маманнан тұрады.
1.4. Бөлім басшысы болмаған уақытта оның міндеттерін өзіне жүктелген міндеттерді тиісінше орындауға толық жауапты бас инспектор орындайды.
 
2. Бөлімнің негізгі міндеттері, функциялары, 
құқықтары мен міндеттері
 
2.1. Міндеттері: негізгі экономикалық көрсеткіштердің орындалу мониторингі, статистикалық деректерді, жаңа жұмыс орындарын құру туралы деректерді өңдеу; өнеркәсіптік және көлік кәсіпорындарымен, байланыс ұйымдарымен өзара іс-қимыл жасау (телефония, интернет, ұялы байланыс, пошта); жерлеу орындарын күтіп ұстауды қамтамасыз ету; аялдама кешендерін орнату, қоғамдық көліктің жұмысы және реттелетін жаяу жүргіншілер өткелдерін орнату жөніндегі уәкілетті органдармен, бизнес субъектілерімен өзара іс-қимыл жасау, белгіленбеген жерлерде сауданың алдын алу және жою жөніндегі ауданның уәкілетті органдарымен және қызметтерімен өзара іс-қимыл жасау; жергілікті атқарушы орган беретін рұқсат құжаттарынсыз белгіленген, ведомстволық тиесілілігіне қарамастан, барлық объектілерден (ғимараттар мен құрылыстардың, дүкендердің қасбеттерінен) өз бетінше орналастырылатын жарнамалық және өзге де хабарландыруларды, жазулар мен суреттерді жою жөніндегі уәкілетті органға жәрдем көрсету; жалақы және бюджетке төленетін міндетті төлемдер бойынша берешекті өтеу, бейнебақылау камераларын орнату бойынша («Сергек» аппараттық-бағдарламалық кешені, адамдар көп жиналатын жерлерде бейнемониторинг жүйесі) уәкілетті және мүдделі органдармен өзара іс-қимыл жасау.

 2.2. Функциялары: негізгі экономикалық көрсеткіштерге қол жеткізу болжамын жасау, ауданның әлеуметтік-экономикалық даму қорытындылары бойынша уәкілетті мемлекеттік органдардың деректері негізінде ақпарат дайындау; кәсіпкерлерге кәсіпкерлік саласындағы заңнаманы, әкімдік қаулыларын, қала, аудан әкімінің шешімдері мен өкімдерін түсіндіру; мемлекеттік сатып алу туралы шарттарға сәйкес мердігерлік ұйымдардың жұмыстарды орындау мәселелерінде олардың жұмысына бақылауды жүзеге асыру; өнеркәсіп кәсіпорындары, сауда, байланыс және қызмет көрсету саласындағы бизнес субъектілері бойынша ақпараттық анықтамалар дайындау; көлік ұйымдарының жұмысы, жаңа маршруттарды ұйымдастыру және қолданыстағы маршруттардың қозғалыс сызбаларын өзгерту, қоғамдық көліктің жұмысын жақсарту, камераларды орнату және көшіру, реттелетін жаяу жүргіншілер өткелі бойынша уәкілетті органмен өзара іс-қимыл жасау; кәсіпкерлікке байланысты мәселелер бойынша аппарат бөлімдерімен, аудандық қызметтермен және басқа да мүдделі ұйымдармен өзара іс-қимылды жүзеге асыру; іргелес аумақты көріктендіру және санитарлық тазарту мәселелері бойынша кәсіпкерлік субъектілерімен жұмыс жүргізу; жетекшілік ететін мәселелер бойынша аудандық қызметтердің, мүдделі органдардың және бизнес субъектілері өкілдерінің қатысуымен кеңестер, дөңгелек үстелдер дайындау және өткізу; әлеуметтік маңызы бар азық-түлік тауарларының бағасын тежеу, өз бетінше орналастырылатын жарнамалық және өзге де хабарландыруларды жою, ауыл шаруашылығы жануарларын ұстау және қаңғыбас иттер мен мысықтарды аулау, аудан кәсіпорындары мен ұйымдарының жалақысы және бюджетке төленетін міндетті төлемдер бойынша берешегін өтеу бойынша «кәсіпкер күнін» мүдделі органдармен бірлесіп дайындау және өткізу; өз құзыреті шегінде салықтар мен бюджетке төленетін басқа да міндетті төлемдерді жинауға жәрдемдесу; жұмылдыру дайындығы мәселелері бойынша Қазақстан Республикасы заңнамасының орындалуын ұйымдастыру және қамтамасыз ету; өз құзыреті шегінде жеке және заңды тұлғалардың өтініштерін, петицияларды қарау.
 2.3. Құқықтары мен міндеттері: бөлім қызметінің саласына кіретін мәселелер бойынша жеке және заңды тұлғалардың өтініштерін, петицияларын қарау; өз құзыреті шегінде аудан аппаратының бөлімдерінен, мемлекеттік және аудандық қызмет басшыларынан жүктелген міндеттерді жүзеге асыру үшін қажетті ақпаратты, құжаттарды, анықтамаларды, мәліметтерді және өзге де материалдарды сұрату және алу; аудан әкімінің аппаратының әкімшісі болып табылатын тауарлар мен көрсетілетін қызметтерді мемлекеттік сатып алу бойынша ашық конкурстар өткізу жөніндегі конкурстық комиссияларға, бөлім қызметіне байланысты іс-шараларға, қала және аудан әкімі аппаратының, мемлекеттік органдар мен аудандық қызметтердің отырыстары мен кеңестеріне қатысуға; бөлімнің жұмысын жақсарту және жетілдіру, тиісті еңбек жағдайларын қамтамасыз ету және бөлім қызметкерлерінің біліктілігін арттыру бойынша басшылыққа қарау үшін ұсыныстар енгізу.
 
3. Кәсіпкерлікті және өнеркәсіпті дамыту жөніндегі бөлімінің қызметін ұйымдастыру

3.1. Бөлім қызметкерлерін жұмысқа қабылдау, ауыстыру және жұмыстан шығару Қазақстан Республикасының заңнамасына сәйкес аудан әкімінің өкімімен жүргізіледі.
3.2. Бөлім басшысы аудан әкіміне бөлімнің құрылымы мен штат кестесі бойынша ұсыныстар береді.
3.3. Осы Ережемен бөлімге жүктелген міндеттер мен функцияларды тиісінше орындамағаны үшін қолданыстағы заңнама нормаларына сәйкес жауапты болады.


Таныстым:

